
	Δ/ΝΣΗ: ΜΗΤΡΩΩΝ ΚΑΙ ΑΝΑΠΤΥΞΗΣ
 ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ

ΤΜΗΜΑ: ΜΗΤΡΩΟΥ / Υπηρεσία Γ.Ε.ΜΗ.

Πληροφ.: Ε.Φλούδα
Τηλ:2103382405
Φαξ: 210- 3617217

Ε-mail: gemiepe@acci.gr
	Αθήνα, 23-3-2015
Αριθ. Πρωτ.: 126773/13
Προς : 

Το Εθνικό Τυπογραφείο 

Συνημ.: 

Διπλότυπο Δ.Ο.Υ. (Α/Α 10695/23-10-2013)


ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.) τροποποίησης του καταστατικού της Εταιρείας Περιορισμένης Ευθύνης με την επωνυμία «Θ. ΣΥΡΙΟΠΟΥΛΟΣ - Π. ΖΙΑΚΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με διακριτικό τίτλο «BEST TRAVEL» και αριθμό ΓΕΜΗ 007634201000.
Ο ΠΡΟΕΔΡΟΣ
ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Ανακοινώνει ότι:
Την 24-10-2013 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης 111685, η υπ’ αριθ. 13003 πράξη τροποποίησης της Συμβολαιογράφου Αθηνών Σοφίας Γ. Γεωργιάδη περί τροποποίησης και κωδικοποίησης του καταστατικού της εταιρείας περιορισμένης ευθύνης με επωνυμία «Θ. ΣΥΡΙΟΠΟΥΛΟΣ - Π. ΖΙΑΚΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με διακριτικό τίτλο «BEST TRAVEL» (που είχε συσταθεί δυνάμει του υπ' αριθμόν 9525/2007 συμβολαίου που καταχωρήθηκε νόμιμα στα βιβλία Εταιρειών Περιωρισμένης Ευθύνης του Πρωτοδικείου Αθηνών με αύξοντα αριθμό γενικό 11107 και ειδικό 3135 και δημοσιεύθηκε σε περίληψη στο με αριθμό 6678/29-6-2007 Φ.Ε.Κ) και που γράφηκε στο Γ.Ε.ΜΗ., την 26/10/2012, με αριθμό ΓΕΜΗ 007634201000, σύμφωνα με την οποία, οι μοναδικοί εταίροι α) Θεόδωρος Συριόπουλος του Νικολάου και της Νικολέττας, β) Παναγιώτης Ζιάκας του Κωνσταντίνου και της Θεοδώρας, γ) Αριστοτέλης Δαλίτσικας του Γεωργίου και της Βασιλικής, δ) Ελένη θυγατέρα του Γεωργίου Δαλίτσικα και της Βασιλικής , σύμφωνα με το πρακτικό της έκτακτης γενικής συνέλευσης από 22-10-2013, αποφάσισαν:  
Α) τροποποίηση του άρθρου 1 του καταστατικού της εταιρείας περιορισμένης ευθύνης με την επωνυμία «Θ. ΣΥΡΙΟΠΟΥΛΟΣ - Π. ΖΙΑΚΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με έδρα στον Δήμο Δάφνης Αττικής επί της οδού Εθν. Μακαρίου 42 και ήδη στην δημοτική κοινότητα Δάφνης της δημοτικής ενότητας Δάφνης του Δήμου Δάφνης-Υμηττού της περιφερειακής ενότητας Κεντρικού Τομέα της περιφερείας Αττικής και επί της οδού Εθνάρχου Μακαρίου 42 , με ΑΦΜ 998605581 και Δ.Ο.Υ. εισοδήματος Δάφνης, με αριθμό ΓΕΜΗ 7634201000 , μόνο ως προς τον διακριτικό τίτλο της που μετατράπηκε σε “PRIVATE BEST TRAVEL” και Β) τροποποιήθηκε το άρθρο 15 του καταστατικού της ανω εταιρείας λόγω απαλλαγής των μέχρι τώρα διαχειριστών της άνω εταιρείας Θεόδωρου Συριόπουλου του Νικολάου και Αριστοτέλη Δαλίτσικα του Γεωργίου από τα καθήκοντα τους σχετικά με την διαχείριση και εκπροσώπηση της άνω εταιρείας και από οποιαδήποτε μέχρι σήμερα τυχόν ευθύνη τους σχετικά με την διαχείριση και εκπροσώπηση της άνω εταιρείας, η οποία διαχείριση και εκπροσώπηση θα ασκείται εφεξής από τους λοιπούς διαχειριστές της Παναγιώτη Ζιάκα και Ελένη Δαλίτσικα και Γ) κωδικοποιήθηκε το καταστατικό της περίληψη του οποίου θα έχει ως εξής

/.. ΕΠΩΝΥΜΙΑ Η επωνυμία της εταιρείας είναι «Θ. ΣΥΡΙΟΠΟΥΛΟΣ - Π. ΖΙΑΚΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και διακριτικός τίτλος "PRIVATE BEST TRAVEL”

/ ΕΔΡΑ Ως έδρα της εταιρείας ορίζεται δια του παρόντος η δημοτική κοινότητα Δάφνης της δημοτικής ενότητας Δάφνης του Δήμου Δάφνης- Υμηττού της περιφερειακής ενότητας Κεντρικού Τομέα της περιφερείας Αττικής και ειδικώτερα τα γραφεία της επί της οδού Εθνάρχου Μακαρίου 42.

/. ΣΚΟΠΟΣ Σκοπός της εταιρείας είναι

1/. Η ίδρυση και εκμετάλλευση τουριστικών γραφείων ή πρακτορείων, γραφείων γενικού τουρισμού και μετανάστευσης, καθώς και κάθε άλλου είδους καταστημάτων ή τουριστικών γραφείων, όπως και η αντιπροσώπευση στην Ελλάδα τέτοιων γραφείων ή πρακτορείων του εξωτερικού.

2/. Η μεταφορά επιβατών ανά την Ελλάδα, η αγορά, ενοικίαση και διάθεση προς τρίτους παντός είδους τουριστικών λεωφορείων και αυτοκινήτων.

3/. Η με οποιονδήποτε τρόπο απόκτηση ή και εκμετάλλευση οποιωνδήποτε μέσων χερσαίας, θαλάσσιας ή εναέριας μεταφοράς προσώπων ή και πραγμάτων, όπως και η αντιπροσώπευση εταιρειών που διαθέτουν ή / και εκμεταλλεύονται τέτοια μέσα.

4/. Η αγορά, πώληση ή η ενοικίαση αυτοκινήτων και παντός τροχοφόρου καινούργιων ή μεταχειρισμένων καθώς και η εκμετάλλευση ή εκμίσθωση για τουριστικούς ή άλλους λόγους όπως και η αντιπροσώπευση εταιρειών που ασκούν αυτή την δραστηριότητα.

5/. Η διοργάνωση καθώς και η διαφήμιση τουριστικών, αθλητικών, καλλιτεχνικών και λοιπών εκδηλώσεων και η έκδοση και διάθεση εντύπων για τους λόγους αυτούς για ίδιο λογαριασμό ή για λογαριασμό τρίτων.

6/. Η άσκηση κάθε είδους ξενοδοχειακών επιχειρήσεων, ιδιαίτερα η αγορά, η ανέγερση, η ενοικίαση, η εκμετάλλευση γενικώτερα ξενοδοχείων, εστιατορίων, μοτέλ, μπανγκαλόουζ, παραδοσιακών ή άλλων ξενώνων, περιπτέρων, κάμπινγκ, κέντρων διασκέδασης, μπαρ, αναψυκτηρίων και λοιπών τουριστικών εγκαταστάσεων.

7/. Η απόκτηση, κατοχή, μίσθωση , εκμίσθωση, διαχείριση και λειτουργία στην Ελλάδα εγκαταστάσεων αποθήκευσης και στάθμευσης αυτοκινήτων και μηχανοκίνητων οχημάτων ή τροχοφόρων εν γένει, η αγορά, κατοχή και πώληση ακινήτων, κτιρίων, υλικών, εξοπλισμού, μηχανημάτων , αυτοκινήτων, συσκευών και κινητών περιουσιακών στοιχείων που χρησιμοποιούνται ή θα χρησιμοποιηθούν κατά την λειτουργία εγκαταστάσεων αποθήκευσης και στάθμευσης ή για οποιονδήποτε άλλο σκοπό της εταιρείας, η μεταποίηση, αγορά, κατασκευή, συναρμολόγηση, κατοχή, πώληση, ανταλλαγή, μίσθωση και λειτουργία εξοπλισμού συσκευών, μηχανημάτων , κινητών ακινήτων και λοιπών περιουσιακών στοιχείων οιασδήποτε μορφής και είδους, που χρησιμοποιούνται ή πρόκειται να χρησιμοποιηθούν για την αποθήκευση, στάθμευση, φύλαξη ή λίπανση και καθαρισμό αυτοκινήτων και μηχανοκινήτων οχημάτων εν γένει,

8/.Η διατήρηση στις ως άνω εγκαταστάσεις πρατηρίου καυσίμων για ανεφοδιασμό των οχημάτων της εταιρείας ή τρίτων.

9/. Η διακίνηση προσωπικοτήτων και αυτοκινήτων , περιηγήσεις, εξασφάλιση διαμονής ξεναγών για ολόκληρη τη χώρα, εξασφάλιση γλωσσομαθών γραμματέων, αιθουσών για συνεστιάσεις και σεμινάρια, οι εκτελωνισμοί, ναυτολογήσεις πληρωμάτων, η οργάνωση μεταφορών, προσφοράς υπηρεσιών για την διακίνηση και παραμονή στην Ελλάδα οποιουδήποτε ξένου ή ημεδαπού, οι εκδόσεις εισιτηρίων Εσωτερικού και Εξωτερικού με κάθε μεταφορικό μέσο και η μεταφορά εμπορευμάτων με κάθε μεταφορικό μέσο.

10/. Η με οποιονδήποτε τρόπο απόκτηση ή και εκμετάλλευση οποιωνδήποτε μέσων χερσαίας, θαλάσσιας ή εναέριας μεταφοράς προσώπων ή και πραγμάτων, όπως και η αντιπροσώπευση εταιρειών που διαθέτουν ή / και εκμεταλλεύονται τέτοια μέσα.

11/. Η αγορά ή η ενοικίαση αυτοκινήτων ή τροχοφόρων καινούργιων ή μεταχειρισμένων με σκοπό την μεταπώληση, εκμετάλλευση ή εκμίσθωση για τουριστικούς ή άλλους λόγους όπως και η αντιπροσώπευση εταιρειών που ασκούν αυτή την δραστηριότητα.

12/. Η ίδρυση ανταλλακτηρίων συναλλάγματος και η εκμετάλλευση αυτών, σύμφωνα με τις εκάστοτε σχετικές διατάξεις του νόμου.

13/. Η διοργάνωση καθώς και η διαφήμιση τουριστικών, αθλητικών, καλλιτεχνικών και λοιπών εκδηλώσεων και η έκδοση και διάθεση εντύπων για τους λόγους αυτούς για ίδιο λογαριασμό ή για λογαριασμό τρίτων.

14/. Η διοργάνωση συνεδρίων, ημερίδων κλπ ή και η διαφήμιση αυτών, για ίδιο λογαριασμό ή για λογαριασμό τρίτων.

15/. Η ενέργεια κάθε άλλης πράξεως ή δραστηριότητας, η οποία εξυπηρετεί ή διευκολύνει άμεσα ή έμμεσα την πραγματοποίηση των σκοπών της εταιρεία

Για την εκπλήρωση των πιο πάνω σκοπών, η Εταιρεία μπορεί: α./ Να συμμετέχει σε οποιαδήποτε επιχείρηση οποιουδήποτε εταιρικού τύπου, με όμοιο ή παρεμφερή σκοπό στην Ελλάδα, β./ Να συνεργάζεται με οποιοδήποτε φυσικό ή νομικό πρόσωπο με οποιοδήποτε τρόπο. γ./ Να ιδρύει υποκαταστήματα ή πρακτορεία οπουδήποτε δ./ Να αντιπροσωπεύει οποιαδήποτε επιχείρηση ημεδαπή ή

αλλοδαπή με όμοιο ή παρεμφερή σκοπό. ε./ Να συμμετέχει, είτε αυτοτελώς είτε σε συνεργασία με οποιαδήποτε νομική μορφή με άλλες εταιρείες ή φυσικά πρόσωπα σε δημοπρασίες και διαγωνισμούς στην Ελλάδα ή στην αλλοδαπή και να υποβάλλει προσφορές για την ανάληψη εκτέλεσης έργων κάθε είδους . στ./ Να δανείζει, δανείζεται και να εξευρίσκει κεφάλαια, να παρέχει εγγυήσεις υπέρ εταιρειών και γενικά επιχειρήσεων ή κοινοπραξιών, στις οποίες συμμετέχει η εταιρεία ή με τις οποίες συνεργάζεται με οποιοδήποτε τρόπο, παρέχοντας πάσης φύσεως ασφάλειες, ενοχικές ή εμπράγματες. ζ/. Να αγοράζει και εν γένει να εκμεταλλεύεται κινητά ή ακίνητα οποιουδήποτε προορισμού, τα οποία εμμέσως ή αμέσως εξυπηρετούν την ευόδωση των ανωτέρω σκοπών της Εταιρείας, η/. Να προβαίνει με οποιονδήποτε τρίτο νομικό ή φυσικό πρόσωπο ή κοινοπραξία στην σύναψη συμβάσεων franchise ή factoring ή timesharing (χρονομεριστικής μίσθωσης) θ/. Να συμμετέχει σε κάθε είδους διαγωνισμούς του Δημοσίου ή του ιδιωτικού τομέα ή της Ευρωπαϊκής Ένωσης, για την ανάληψη έργων που εμπίπτουν στο σκοπό της εταιρείας και να ενεργεί παν νόμιμο για την υλοποίηση της εν λόγω συμμετοχής. ι/- Να εξευρίσκει χρήματα ή άλλα περιουσιακά στοιχεία με δάνεια ή οποιονδήποτε άλλο τρόπο ια/.- Να υποθηκεύει και να συνάπτει συμβάσεις χρηματοδοτικής μίσθωσης (leasing), να ενεχυριάζει ή άλλως επιβαρύνει την κινητή και ακίνητη περιουσία της.

Με απόφαση της Συνέλευσης των Εταίρων, είναι δυνατόν ο σκοπός της Εταιρείας να διευρυνθεί και σε άλλες εμπορικές δραστηριότητες 
/. ΔΙΑΡΚΕΙΑ Η διάρκεια της εταιρείας είναι μέχρι την 28.6.2057.

/. ΕΤΑΙΡΙΚΟ ΚΕΦΑΛΑΙΟ Το κεφάλαιο της εταιρείας ορίζεται σε ευρώ διακόσιες εξήντα μία χιλιάδες (261.000,00) , είναι ολοσχερώς καταβεβλημένο στο ταμείο της εταιρείας σε μετρητά ευρώ και διαιρείται σε οκτώ χιλιάδες επτακόσια (8.700) εταιρικά μερίδια ονομαστικής αξίας τριάντα (30,00) ευρώ το καθένα και σε αυτό το κεφάλαιο συμμετέχουν έκαστος των άνω εταίρων της Θεοδώρου Συριόπουλου, Παναγιώτη Ζιάκα, Αριστοτέλη Δαλίτσικα και Ελένης Δαλίτσικα με (2175) εταιρικά μερίδια που αποτελούν την μερίδα συμμετοχής του στην εταιρεία .

/. ΔΙΑΧΕΙΡΙΣΗ-ΕΚΠΡΟΣΩΠΗΣΗ Την διαχείριση και εκπροσώπηση της ανω εταιρείας ασκούν άπαντες οι εκ των εταίρων της α) Παναγιώτης Ζιάκας του Κωνσταντίνου, με ΑΦΜ 026842647 και β) Ελένη Δαλίτσικα του Γεωργίου, με ΑΦΜ 054149752 που θα ενεργούν είτε από κοινού είτε χωριστά ο καθένας και χωρίς την σύμπραξη του άλλου.

/. ΕΤΑΙΡΙΚΗ ΧΡΗΣΗ Αρχίζει την 1η Ιανουαρίου και τελειώνει την 31 Δεκεμβρίου του ίδιου χρόνου.
Με εντολή Προέδρου ΕΒΕΑ
Η ΠΡΟΪΣΤΑΜΕΝΗ

ΤΗΣ ΔΙΕΥΘΥΝΣΗΣ ΜΗΤΡΩΩΝ & ΑΥΠΣ

ΠΑΝΑΓΙΩΤΑ ΑΘΑΝΑΣΙΟΥ

Kοινοποίηση:

«Θ. ΣΥΡΙΟΠΟΥΛΟΣ - Π. ΖΙΑΚΑΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ»
Εθνάρχου Μακαρίου 42 τκ 17234, Δάφνη. 
Η γνησιότητα της παρούσας, μπορεί να ελεγχθεί, στην Ηλ. Δ/νση: https://www.businessregistry.gr/ - επιλογή «Δημοσιότητα».

